b'\n_START_ARTICLE_\nTomi Rumpunen\n_START_PARAGRAPH_\nTomi Rumpunen (s. 11. huhtikuuta 1987) on suomalainen toisen polven maajoukkuelentopalloilija. Rumpunen on pelannut lentopalloliigassa niin kasvattajaseuransa Loimun riveiss\xc3\xa4 kuin my\xc3\xb6s edustanut lukuisia muita eri seuroja, kuten Kokkolan Tiikereit\xc3\xa4, jonka riveiss\xc3\xa4 h\xc3\xa4n voitti Suomen mestaruuden vuonna 2013. Rumpunen on pelannut ulkomailla vakituisesti vuodesta 2015 alkaen. Ensiksi Romanian p\xc3\xa4\xc3\xa4sarjassa, sitten Saksan Bundesliigassa ja seuraavaksi kaudelal 2016-2017 Ranskan Pro B -liigassa. Saksan Bundesliigaa sarjaporrasta alemmalla tasolla h\xc3\xa4n pelasi kauden 2011-2012. _NEWLINE_Rumpunen valittiin miesten lentopallomaajoukkueeseen ensimm\xc3\xa4isen kerran kauden 2014-15 p\xc3\xa4\xc3\xa4tteeksi. H\xc3\xa4n pelasi uransa ensimm\xc3\xa4isen A-maaottelun 14.5.2015 Irania vastaan. Rumpunen voitti SM-kultaa Kokkolan Tiikereiss\xc3\xa4 kaudella 2012-13 ja toimi joukkueen kapteenina. Kaudella 2011-12 h\xc3\xa4n oli nostamassa saksalaisseura Wuppertal Titansia Saksan II Bundesliigasta maan p\xc3\xa4\xc3\xa4sarjaan. Kaudella 2016-2017 Rumpunen voitti Durenin riveiss\xc3\xa4 Saksan Bundesliigan pronssia.  _NEWLINE_Tomi Rumpunen on toisen polven lentopalloilija. H\xc3\xa4nen Kai-is\xc3\xa4ns\xc3\xa4 pelasi aikoinaan menestyksekk\xc3\xa4\xc3\xa4n uran Raision Loimun riveiss\xc3\xa4 ja ker\xc3\xa4si tukun A-maaotteluita alleen. Rumpunen teki liigadebyyttins\xc3\xa4 17-vuotiaana Loimun paidassa kaudella 2003-04. Sittemmin Rumpunen on pelannut Loimun lis\xc3\xa4ksi Salon Piivolleyn, Hurrikaani Loimaan ja Kokkolan Tiikereiden riveiss\xc3\xa4 lentopalloliigassa. Kaudella 2014-15 h\xc3\xa4n pelasi j\xc3\xa4lleen Loimun riveiss\xc3\xa4. V\xc3\xa4liin mahtuu yksi kausi Saksan II Bundesliigassa Wuppertal Titansin riveiss\xc3\xa4. Rumpunen on toiminut useissa pelaamissaan joukkueissa kapteenina. Esimerkiksi Tiikereiden kapteeni h\xc3\xa4n oli kaudet 2012-2014._NEWLINE_Rumpunen palasi ulkomaan kentille kaudella 2015-16 esiintyen Romanian p\xc3\xa4\xc3\xa4sarjassa C.S. Tricolorul LMV Ploeistin joukkueessa.'